উ: একদমই তাই। উত্তমকুমারের নাতি আর নাতনির ছোটবেলায় এমন দিনও গিয়েছে যে, পুজোয় জামাকাপড় হয়নি। লোকজনের ধারণা যে, প্রচুর টাকা রেখে গিয়েছেন দাদু। সে রকমটা নয়। হয়তো টাকা ছিল, কিন্তু মামলা এবং নানা কারণের জন্য সেগুলো অনেক নষ্ট হয়েছে। আমার দাদু-ঠাম্মা-বাবা তো খুবই ভাল মানুষ ছিলেন। অনেকে অ্যাডভান্টেজ নিয়েছে। তবে বাবা আমাদের প্রোটেক্ট করার চেষ্টাও করতেন। এমনও হয়েছে, বাবা কোথাও প্রয়োজনে টাকা ধার করতে গিয়েছেন, আমিও সঙ্গে আছি। সে সব দিন ভাল লাগেনি আমার। জানতাম, টাকা আমাকে উপার্জন করতেই হবে।